<classify> Taarifa kwa vyombo vya habari iliyotolewa jana na Mwenyekiti wa Kamati ya Maandalizi ya tamasha hilo, Ustaadhi Jumanne Ligopora ilieleza kuwa maandalizi muhimu yamekamilika na kwamba zaidi ya madrasa 50 zitashiriki.Mgeni rasmi atakuwa Waziri Membe, tunamshukuru sana kukubali mwaliko wetu, pia tumealika mashekhe mbalimbali kutoka mikoa ya Tanga, Pwani, Lindi, Morogoro na hapa Dar es Salaam ili washiriki katika tukio hili kubwa.Ndiyo mara ya kwanza kwa tamasha la namna hii kufanyika, hivyo tuna kila sababu ya kuwashukuru wote waliotuunga mkono, alisema Ligopora na kueleza kuwa limeandaliwa na taasisi iitwayo Ulamaa Promotions Centre.Alisema madrasa hizo baadhi ni za Dar es Salaam na nyingine zinatoka nje ya mji huo na kwamba litafanyika viwanja vya sekondari ya Benjamin Mkapa, Dar es Salaam. Kwa upande wake, Sheikh Abdul Shakur wa mkoani Pwani amempongeza Waziri Membe kwa kukubali kuwa mgeni rasmi.  <topic>: MICHEZO 